რობერტო რიველინო
რობერტო რიველინო (პორტ. Roberto Rivellino; დ. 1 იანვარი, 1946, სან-პაულუ, ბრაზილია) — ბრაზილიელი ფეხბურთელი. თამაშობდა შემტევი ნახევარმცველის პოზიციაზე. 1970 წლის მსოფლიო ჩემპიონი, 1978 წლის მსოფლიო ჩემპიონატის ბრინჯაოს პრიზიორი ბრაზილიის ეროვნული საფეხბურთო ნაკრების შემადგენლობაში. 1974 წლის მსოფლიო ჩემპიონატის მონაწილე. ითვლება ყველა დროის ერთ-ერთ უდიდეს ფეხბურთელად.